BAGUIO CITY - -NAIPISOK iti pagbaludan ti maysa a lalaki ken maysa a babai gapu iti panangbastosda iti dua a pulis a nangkemmeg kadagitoy gapu iti panakairamanda iti komosyon iti maysa a bar ditoy siudad ti Baguio idi rabii.
Nabigbig dagitoy a da Jun Cadawang Perez, 35yrs old, ken residente ti Ledesma St., Baguio City ken ni Melanie Valencia Espijo, 35yrs old, ken residente ti Aurora Hill ditoy siudad ti Baguio.
Maibasar iti report, nagresponde da PO2 Randy Luke Dulipas ken PO2 Sharon Dulagan iti maysa a bar kalpasan a nagkiddaw iti police assistance ti makinkukua iti nasao nga establisyemento gapu iti maysa a komosyon.
Nagpabigbig dagiti pulis kadagiti suspek ngem binastos ken pinagsasawan ni Espijo dagitoy.
Idi nakagtengda iti istasyon ti pulisya, intultuloy ni Espijo ti panangisawsawangna iti dakes a balikas kadagiti pulis.
kabayatanna, kinugtaran met ni Perez ti mamagbagi ni PO2 Dulipas isut gapuna a dagusda nga inserrek ti suspek iti safekeeping lock up jail.
Iti agdama ket maisagsagana ti kaso a direct assault ken disobedience to a person in authority kontra kadagiti nasao a suspek
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn